Spørgsmål: Spørgsmål ang. brombær! Håber, at der er nogen her på hn, som kan hjælpe mig. Vi har brombær allover i haven, og de er fand... svære at slippe at med!  De laver nye skud over det hele???? Egentlig elsker jeg brombær, og vil derfor gerne have dem på et begrænset område. SPØRGSMÅL 1. Kan jeg plante nogle af skudene i et kæmpe zinkbadekar jeg har - kan de leve sådan? SPØRGSMÅL 2. Hvordan dælen slipper jeg af med resten??? Heidi
Svar: Du burde godt kunne plante dem i en balje hvis blot baljen er stor nok. Husk blot at jorden i sådan en balje udpines på et tidspunkt og derfor skal have tilført næring. Vil anbefale en form for opbinding - husk at skuddene nemt kan blive en 6 meter. Ang. de resterende i haven er de ikke sjove nej. Du kan gå i krig med så vidt det er muligt at grave dem op med så megen rod som muligt og herefter blive ved med at grave op hver gang du ser et nyt bette skud ved det ugentlige eftersyn du bør lave... Eller du kan skære alle nye skud ned og pensle dem med round up... Men desværre er der ikke en mirakelkur mod sådan noget som brombær - kun kontinuerligt arbejde virker...